**ส่วนที่ 2 ข้อมูลพื้นฐานด้านสุขภาพ**

**2.1 ข้อมูลทั่วไป**

**2.1.1 ข้อมูลสภาพทั่วไปอำเภอดอนจาน**

1) ประวัติอำเภอดอนจาน

อำเภอดอนจาน จัดตั้งเป็นกิ่งอำเภอ เมื่อวันที่ 15 กรกฎาคม 2539 โดยแยกออกจากอำเภอเมืองกาฬสินธุ์ สืบเนื่องมาจากเขตปกครองของอำเภอเมืองกาฬสินธุ์ มีพื้นที่กว้างใหญ่ และมีประชากรอยู่ในความรับผิดชอบจำนวนมาก ซึ่งเป็นปัญหาและอุปสรรคในการปกครอง การคมนาคมติดต่อระหว่างหมู่บ้านไม่สะดวก ราษฎรไม่ได้รับความสะดวกในการติดต่อกับหน่วยงานราชการต่างๆ นอกจากนี้ ยังประสบปัญหาเกี่ยวกับเรื่องที่ดินทำกิน การเจ็บไข้ได้ป่วย เนื่องจากนี้พื้นที่บางส่วนยังอยู่ในเขตพื้นที่ป่าสงวนแห่งชาติดงแม่เผดและเคยตกอยู่ภายใต้การคุกคามของผู้ก่อการร้ายคอมมิวนิสต์ในขั้นรุนแรง คณะกรรมการสภาตำบลดอนจาน สภาตำบลดงพยุง สภาตำบลนาจำปา และสภาตำบลม่วงนา จึงได้ร่วมกัน พิจารณาและมีมติเห็นว่า เพื่อเป็นการอำนวยความสะดวกแก่ประชาชน และยังแบ่งเบาภาระของอำเภอเมืองกาฬสินธุ์ ด้านการปกครอง ด้านความมั่นคง การรักษาความสงบเรียบร้อย และด้านการพัฒนา ตลอดจนเป็นการกระจายความเจริญไปยังท้องที่ห่างไกล และ เป็นการคุ้มครองสวัสดิภาพของประชาชนในพื้นที่ จึงเห็นชอบที่จะขอจัดตั้งกิ่งอำเภอ โดยตั้งชื่อว่า “กิ่งอำเภอดอนจาน” แยกเขตการปกครองออกจากอำเภอเมืองกาฬสินธุ์ จำนวน 4 ตำบล 48 หมู่บ้าน ปัจจุบัน เพิ่มขึ้นมาอีก 1 ตำบล คือ ตำบลสะอาดไชยศรี โดยแยกออกจากตำบลดอนจาน หมู่บ้านมีจำนวนเท่าเดิม และ ในปี พ.ศ. 2550 เพื่อเป็นการเฉลิมฉลองเนื่องในวโรกาสปีมหามงคลที่พระบาทสมเด็จพระเจ้าอยู่ภูมิพลอดุลยเดชทรงเจริญพระชนมายุ ครบ 80 พรรษา คณะรัฐมนตรี จึงมีมติให้ยกฐานะ กิ่งอำเภอทุกแห่ง ขึ้นเป็น อำเภอ ตั้งแต่ วันที่ 8 กันยายน 2550 เป็นต้นไป

2) สภาพทั่วไป

อำเภอดอนจาน ตั้งอยู่ทางทิศตะวันออกของจังหวัดกาฬสินธุ์ ห่างจากจังหวัดกาฬสินธุ์ 25 กิโลเมตร มีพื้นที่ทั้งหมด 204.197 ตารางกิโลเมตร 127,623.12 ไร่

2.1) ทิศเหนือ ติดต่อกับตำบลกลางหมื่น อำเภอเมือง

2.2) ทิศตะวันออก ติดต่อกับตำบลหลักเหลี่ยม อำเภอนามน ตำบลนาขาม อำเภอกุฉินารายณ์ จังหวัดกาฬสินธุ์ และตำบลอัคคะคำ อำเภอโพธิ์ชัย จังหวัดร้อยเอ็ด

2.3) ทิศใต้ ติดต่อกับตำบลโคกสมบูรณ์ อำเภอกมลาไสย และตำบลเชียงเครือ อำเภอเมืองจังหวัดกาฬสินธุ์

2.4) ทิศตะวันตก ติดต่อกับตำบลเหนือ ตำบลไผ่ และตำบลเชียงเครือ อำเภอเมือง จังหวัดกาฬสินธุ์



รูปภาพที่ 1 แผนที่อำเภอดอนจาน จังหวัดกาฬสินธุ์

3) การปกครอง

แบ่งเขตการปกครองตามพระราชบัญญัติลักษณะการปกครองท้องที่ พ.ศ. 2457 เป็น 5 ตำบล 48 หมู่บ้าน หมู่องค์กรปกครองส่วนท้องถิ่น จำนวน 5 แห่ง คือ

1. เทศบาลตำบลดอนจาน จำนวน 9 หมู่บ้าน

2. เทศบาลตำบลม่วงนา จำนวน 9 หมู่บ้าน

3. องค์การบริหารส่วนตำบลสะอาดไชยศรี จำนวน 8 หมู่บ้าน

4. องค์การบริหารส่วนตำบลดงพยุง จำนวน 13 หมู่บ้าน

5. องค์การบริหารส่วนตำบลนาจำปา จำนวน 9 หมู่บ้าน

##### 4) สภาพภูมิประเทศ

##### พื้นที่ส่วนใหญ่เป็นที่ราบสูง และเนินเขาสูง ๆ ต่ำ ๆ จากทิศตะวันออกสู่ทิศตะวันตก มีป่าไม้กระจายอยู่ทั่วไป และมีลักษณะเป็นดินทราย แยกเป็นพื้นที่ราบ 70,685 ไร่ คิดเป็นร้อยละ 55.39 เนินเขา 4,705 ไร่ คิดเป็นร้อยละ 3.69 พื้นน้ำ 50 ไร่ คิดเป็นร้อยละ 0.03 อื่น ๆ 52,183.07 ไร่ คิดเป็นร้อยละ 40.89

##### 5) ด้านการประกอบอาชีพ

ประชากร ส่วนใหญ่ประกอบอาชีพเกษตรกรรม มีอาชีพหลัก คือ การทำนา อาชีพรองคือการทำไร่ ได้แก่ มันสำปะหลัง อ้อย และยางพารา ฯลฯ

6) ด้านการศึกษา

ประชากรส่วนใหญ่ มีการศึกษาในระดับประถมศึกษา มีสถานศึกษาในระดับมัธยมศึกษา 2 แห่ง ระดับประถมศึกษา 16 แห่ง ศูนย์การเรียนรู้ตามอัธยาศัย 1 แห่ง ศูนย์เด็กเล็ก 12 แห่ง

7) ด้านการสาธารณสุข

อำเภอดอนจาน เป็นพื้นที่มี 1 โรงพยาบาล มีสถานบริการด้านสาธารณสุข 6 แห่ง (โรงพยาบาลส่งเสริมสุขภาพตำบล) สุขศาลา 48 แห่ง

8) การศาสนา ความเชื่อ ประเพณี และวัฒนธรรม

ประชากรส่วนใหญ่นับถือศาสนาพุทธ มีความเชื่อ ประเพณี และวัฒนธรรม ที่สำคัญ คือ งานประเพณีบุญกุ้มข้าว งานนมัสการปิดทองหลวงปู่ใหญ่ งานประเพณีลอยกระทง งานประเพณีสงกรานต์ รดน้ำดำหัวผู้สูงอายุ งานแห่เทียนเข้าพรรษา ตักบาตรเทโวโรหนะ เป็นต้น

9) สถานที่สำคัญมีดังนี้

9.1) พุทธสถานหลวงปู่ใหญ่ ตั้งอยู่บ้านกุดครอง หมู่ที่ 4 ตำบลดอนจาน อำเภอดอนจาน จังหวัดกาฬสินธุ์ อยู่ห่างจากตัวอำเภอประมาณ 4 กิโลเมตร เป็นพระพุทธรูปที่เก่าแก่ สร้างในสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 โดยสันนิษฐานว่า สร้างขึ้นเพื่อเป็นการเก็บเครื่องรางของขลัง อยู่ยง คงกะพันมากมาย หลายอย่าง ของคนโบราณ และปั้นพระพุทธรูปหุ้มไว้ จึงได้รับการขนานนามว่า “*หลวงปู่ใหญ่*” ปัจจุบันได้มีการปั้นพระพุทธรูปปูนหุ้มองค์หลวงปู่ใหญ่ โดยในเดือนเมษายนของทุกปี ราษฎรตำบลดอนจาน และตำบลใกล้เคียง ได้ร่วมกันจัดงาน “ สักการะบูชาหลวงปู่ใหญ่ ” ขึ้นทุกปี จนเป็นงานประเพณีที่สำคัญของอำเภอดอนจาน

9.2) น้ำตกถ้ำไทรย้อย ตั้งอยู่บนหลังเขาถ้ำผาแดง บ้านสายป่าแดง หมู่ที่ 4 ตำบลสะอาดไชยศรี ซึ่งเป็นเขตที่พักสงฆ์ถ้ำผาแดง ลักษณะของน้ำตก จะมีน้ำผุดไหล เป็นธารยาวลงมาที่หน้าผาตรงต้นไทรหน้าถ้ำ ชาวบ้านจึงเรียกน้ำตก ถ้ำไทรย้อย โดยน้ำผุดแหล่งนี้ จะไหลไม่หยุดทุกฤดู แม้ฤดูร้อนเดือนเมษายน ก็ยังมีน้ำผุดขึ้นมาไหลเป็นธารลงไปเป็นน้ำตกถ้ำไทรย้อย ปัจจุบัน สำนักงานการท่องเที่ยวและกีฬาจังหวัดกาฬสินธุ์ ได้ขึ้นทะเบียนน้ำตกถ้ำไทรย้อยเป็นสถานที่ท่องเที่ยวที่แปลกประหลาด (UNSEEN) ของจังหวัดกาฬสินธุ์ และการท่องเที่ยวแห่งประเทศไทย ได้จัดสรรงบประมาณ ให้สร้างถนนลาดยางไปยังน้ำตกถ้ำไทรย้อยเป็นระยะทาง 7 กิโลเมตร ทำให้การไปท่องเที่ยวหรือไปเที่ยวชมน้ำผุดที่แปลกประหลาด ที่ผุดขึ้นมาจากสันภูเขา ไหลลงมาเป็นน้ำตกถ้ำไทรย้อยที่ให้ความชุ่มชื่น และสวยงาม แก่ผู้พบเห็นเป็นอย่างมาก ซึ่งมีระยะทางห่างจากตัวจังหวัดกาฬสินธุ์ เพียง 35 กิโลเมตร เท่านั้น

9.3) พระพุทธไสยาสน์ดอยดงเย็น ตั้งอยู่วัดดอยดงเย็น บ้านดงเย็น หมู่ที่ 4 ตำบลนาจำปา อำเภอดอนจาน จังหวัดกาฬสินธุ์ ห่างจากตัวอำเภอ ประมาณ 15 กิโลเมตร เป็นพระพุทธไสยาสน์องค์ที่ 4 ของจังหวัดกาฬสินธุ์ สร้างเมื่อ เมื่อ ปี พ.ศ. 2535 โดยพระครูสุชัยมงคลกิจ เจ้าอาวาสวัดชัยมงคล เจ้าคณะตำบลนาจำปา ได้เล็งเห็นว่าวัดดอยดงเย็นเป็นสถานที่เหมาะแก่การบำเพ็ญเพียร ภาวนา และศึกษาพระธรรมวินัย เพราะเป็นดอยที่ไม่สูงนัก มีต้นไม้ปกคลุมสวยงาม ยอดเขาเป็นโขดหินและโพรงถ้ำจึงให้ช่างที่มีฝีมือในการแกะสลัก มาแกะสลักหินเป็นพระพุทธไสยาสน์ โดยตั้งชื่อว่า “พระพุทธไสยาสน์ดอยดงเย็น”

9.4) อ่างเก็บน้ำห้วยแกงตั้งอยู่บ้านดงเย็น หมู่ที่ 4 ตำบลดงพยุง อำเภอดอนจาน จังหวัดกาฬสินธุ์ ห่างจากตัวอำเภอประมาณ 12 กิโลเมตร อยู่ในความดูแลของ สำนักงานโครงการชลประทานจังหวัดกาฬสินธุ์ อ่างเก็บน้ำห้วยแกงเป็นอ่างเก็บน้ำขนาดใหญ่ สร้างขึ้นเพื่อใช้สำหรับการเกษตร มีพื้นที่รับประโยชน์ จำนวน 2,400 ไร่ นอกจากนี้อ่างห้วยแกงยัง เหมาะสำหรับเป็นสถานที่พักผ่อนหย่อนใจ และจัดงานประเพณีลอยกระทง

**2.1.2 ข้อมูลประชากร และข้อมูลด้านการสาธารณสุข**

อำเภอดอนจานมีประชากรทั้งหมด 25,828 คน ชาย 12,976 คน หญิง 12,852 คน

2.1.2.1 ข้อมูลประชากร และสิทธิ์รักษาพยาบาลในระบบหลักประกันสุขภาพ

ตารางที่ 1 จำนวนประชากรจำแนกตามเพศและกลุ่มอายุ อำเภอดอนจาน จังหวัดกาฬสินธุ์

| **ช่วงอายุ** | **ชาย** | **หญิง** | **รวม** |
| --- | --- | --- | --- |
| 0-4 ปี | 577 | 537 | 1,114 |
| 5-9 ปี | 825 | 814 | 1,639 |
| 10-14 ปี | 821 | 784 | 1,605 |
| 15-19 ปี | 894 | 816 | 1,710 |
| 20-24 ปี | 1,014 | 940 | 1,954 |
| 25-29 ปี | 1,055 | 1,020 | 2,075 |
| 30-34 ปี | 1,083 | 1,013 | 2,096 |
| 35-39 ปี | 1,143 | 1,043 | 2,186 |
| 40-44 ปี | 1,201 | 1,139 | 2,340 |
| 45-49 ปี | 1,227 | 1,205 | 2,432 |
| 50-54 ปี | 973 | 955 | 1,928 |
| 55-59 ปี | 790 | 806 | 1,596 |
| 60-64 ปี | 525 | 587 | 1,112 |
| 65-69 ปี | 384 | 482 | 866 |
| 70-74 ปี | 241 | 310 | 551 |
| 75-79 ปี | 127 | 215 | 342 |
| 80-84 ปี | 54 | 107 | 161 |
| 85-89 ปี | 29 | 50 | 79 |
| 90-94 ปี | 10 | 19 | 29 |
| 95-99 ปี | 1 | 10 | 11 |
| 100 ปีขึ้นไป | 2 | 0 | 2 |
| **รวม** | **12,976** | **12,852** | **25,828** |

 ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

รูปภาพที่ 2 ปิรามิดประชากร อำเภอดอนจาน จังหวัดกาฬสินธุ์ ปี 2561



ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

2.1.2.2 ความครอบคลุมสิทธิในระบบหลักประกันสุขภาพ อำเภอดอนจาน จังหวัดกาฬสินธุ์ ปี 2561

|  |  |  |  |  |  |  |
| --- | --- | --- | --- | --- | --- | --- |
| **หน่วยบริการ** | **ประชากร** | **ข้าราชการ รัฐวิสาหกิจ** | **ประกันสังคม** | **UC ทั้งหมด** | **ต่างด้าว/ชำระเงินเอง** | **สิทธิ ไม่ตรง****สิทธิ์ว่าง** |
| **คน** | **ร้อยละ** | **คน** | **ร้อยละ** | **คน** | **ร้อยละ** | **คน** | **ร้อยละ** | **คน** | **ร้อยละ** |
| รพสต.กุดครอง | 4,668 | 123 | 2.63 | 357 | 7.65 | 4,237 | 90.77 | 3 | 0.06 | 141 | 3.02 |
| รพสต.สะอาดไชยศรี | 2,214 | 50 | 2.26 | 227 | 10.25 | 2,006 | 90.61 | 5 | 0.23 | 4 | 0.18 |
| รพสต.ดงเจริญ | 5,860 | 120 | 2.05 | 458 | 7.82 | 5,520 | 94.2 | 7 | 0.12 | 0 | 0 |
| รพสต.บ้านม่วงนา | 4,456 | 191 | 4.29 | 771 | 17.3 | 3,670 | 82.36 | 2 | 0.04 | 1 | 0.02 |
| รพสต.บ้านนาจำปา | 3,561 | 52 | 1.46 | 436 | 12.24 | 3,099 | 87.03 | 16 | 0.45 | 2 | 0.06 |
| รพสต.หนองแวงแสน | 1,447 | 28 | 1.94 | 151 | 10.44 | 1,307 | 90.32 | 0 | 0 | 7 | 0.48 |
| รพ.ดอนจาน | 3,668 | 224 | 6.11 | 391 | 10.66 | 3,261 | 88.9 | 73 | 1.99 | 33 | 0.9 |
| รวม | 25,874 | 788 | 21 | 2,791 | 76 | 23,100 | 624 | 106 | 3 | 188 | 5 |

ที่มา สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

2.2.1 ข้อมูลสถานการณ์ด้านสุขภาพ

|  |  |  |  |  |  |
| --- | --- | --- | --- | --- | --- |
| **หน่วยบริการ** | **รวม** | **ข้าราชการ รัฐวิสาหกิจ** | **ประกันสังคม** | **UC ทั้งหมด** | **ต่างด้าว** |
| **คน** | **ครั้ง** | **คน/ ครั้ง** | **คน** | **ครั้ง** | **คน** | **ครั้ง** | **คน** | **ครั้ง** | **คน** | **ครั้ง** |
| 05438 รพสต.กุดครอง | 4,373 | 12,446 | 2.85 | 144 | 376 | 663 | 1,659 | 3,447 | 10,064 | 318 | 347 |
| 05439 รพสต.สะอาดไชยศรี | 1,778 | 6,354 | 3.57 | 31 | 64 | 66 | 451 | 900 | 2,192 | 1,270 | 3,647 |
| 05440 รพสต.ดงเจริญ | 6,089 | 20,554 | 3.38 | 146 | 465 | 897 | 1,923 | 5,043 | 18,159 | 4 | 7 |
| 05441 รพสต.บ้านม่วงนา | 3,602 | 10,489 | 2.91 | 201 | 524 | 489 | 1,149 | 2,912 | 8,810 | 4 | 6 |
| 05442 รพสต.บ้านนาจำปา | 2,749 | 6,547 | 2.38 | 43 | 77 | 237 | 465 | 2,459 | 5,995 | 10 | 10 |
| 23219 รพสต.หนองแวงแสน | 1,156 | 3,083 | 2.67 | 29 | 127 | 134 | 423 | 978 | 2,454 | 40 | 79 |
| 28790 รพ.ดอนจาน | 9,902 | 27,030 | 2.73 | 546 | 1,674 | 791 | 1,707 | 8,610 | 23,313 | 295 | 335 |

2.2.1.1 อัตราการใช้บริการผู้ป่วยนอก จำแนกทุกสิทธิ (ครั้งต่อคนต่อปี) ปีงบประมาณ 2561

ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

2.2.1.2 การป่วยด้วยโรคติดต่อที่สำคัญ 5 ปีย้อนหลัง อำเภอดอนจาน จังหวัดกาฬสินธุ์

|  |  |  |
| --- | --- | --- |
| โรคติดต่อที่เป็นปัญหา | จำนวนผู้ป่วย | อัตราป่วยต่อประชากรแสนคน |
| 1.โรคอุจจาระร่วง | 48 | 185.5 |
| 2.วัณโรค | 9 | 34.8 |
| 3.โรคไขเลือดออก | 58 | 224.5 |
| 4.โรคพิษสุนัขบ้า (ระบาดในสัตว์) | 3 (สุนัขหัวบวก) | - |

ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

 2.2.1.3 การป่วยด้วยโรคไม่ติดต่อที่สำคัญ 5 ปีย้อนหลัง อำเภอดอนจาน จังหวัดกาฬสินธุ์

|  |  |  |
| --- | --- | --- |
| โรคติดต่อที่เป็นปัญหา | จำนวนผู้ป่วย | อัตราป่วยต่อประชากรแสนคน |
| 1.โรคหัวใจและหลอดเลือด (Coronary heart disease)\*\*  | 13 | 50.3 |
| 2.โรคหลอดเลือดสมอง (STROKE FAST TRACT)\*\* | 30 | 116.1 |
| 3.โรคความดันโลหิตสูง | 1,656 | 6,411.6 |
| 4.โรคเบาหวาน | 1,760 | 6,814.3 |
| 5.โรคปอดอุดกั้นเรื้อรังและถุงลมโปร่งพอง\* | 83 | 321.3 |

หมายเหตุ \* หมายถึงข้อมูล 5 ปีย้อนหลัง

ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

2.2.1.4 สาเหตุการป่วยของผู้ป่วยนอกตามกลุ่มโรค10 อันดับแรก

| **ชื่อกลุ่ม(298โรค)** | **ชาย** | **หญิง** | **รวม** |
| --- | --- | --- | --- |
| 207 เนื้อเยื่อผิดปกติ | 2,794 | 4,393 | 7,187 |
| 104 เบาหวาน | 1,726 | 4,267 | 5,993 |
| 167 การติดเชื้อของทางเดินหายใจส่วนบนแบบเฉียบพลันอื่น ๆ | 1,862 | 2,617 | 4,479 |
| 145 ความดันโลหิตสูงที่ไม่มีสาเหตุนำ | 990 | 2,588 | 3,578 |
| 185 โรคอื่น ๆ ของหลอดอาหาร กระเพาะและดูโอเดนัม | 877 | 1,863 | 2,740 |
| 181 ความผิดปกติอื่น ๆ ของฟันและโครงสร้าง | 728 | 1,009 | 1,737 |
| 165 คออักเสบเฉียบพลันและต่อมทอนซิลอักเสบเฉียบพลัน | 442 | 688 | 1,130 |
| 170 หลอดลมอักเสบเฉียบพลันและหลอดลมเล็กอักเสบเฉียบพลัน | 665 | 418 | 1,083 |
| 281 การบาดเจ็บระบุเฉพาะอื่นๆ ไม่ระบุเฉพาะและหลายบริเวณในร่างกาย | 482 | 273 | 755 |
| 192 โรคอื่น ๆ ของลำไส้และเยื่อบุช่องท้อง | 321 | 384 | 705 |
| 199 โรคอื่น ๆ ของผิวหนังและเนื้อเยื่อใต้ผิวหนัง | 247 | 313 | 560 |
| 206 พยาธิสภาพของหลังส่วนอื่น ๆ | 159 | 269 | 428 |
| 175 โรคหลอดลมอักเสบ ถุงลมโป่งพองและปอดชนิดอุดกั้นแบบเรื้อรังอื่น | 239 | 98 | 337 |
| 115 จิตเภท พฤติกรรมแบบจิตเภทและความหลงผิด | 257 | 79 | 336 |
| 198 โรคอักเสบติดเชื้อของผิวหนังและเนื้อเยื่อใต้ผิวหนัง | 177 | 133 | 310 |

ที่มา สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

2.2.1.5 สาเหตุการตาย 10 อันดับแรก อำเภอดอนจาน ปีงบประมาณ 2561

|  |  |  |  |  |  |
| --- | --- | --- | --- | --- | --- |
| **ลำดับ** | **ชื่อโรค** | **ชาย** | **หญิง** | **รวม** | **อัตราตาย/ประชากรแสนคน** |
| 1 | หัวใจล้มเหลว | 1 | 4 | 5 | 19.4 |
| 2 | วัยชรา | 2 | 1 | 3 | 11.6 |
| 3 | เบาหวานชนิดที่ไม่ต้องพึ่งอินซูลิน ไม่มีภาวะแทรกซ้อน | 1 | 2 | 3 | 11.6 |
| 4 | โรคอัมพาตฉับพลัน ไม่ระบุว่าเกิดจากเลือดออกหรือเนื้อสมองตายเพราะขาดเลือด | 1 | 1 | 2 | 7.7 |
| 5 | มะเร็งท่อน้ำดีในตับ | 2 | 0 | 2 | 7.7 |
| 6 | Chronic kidney disease stage 5 | 1 | 1 | 2 | 7.7 |
| 7 | เยื่อหุ้มปอดอักเสบ | 2 | 0 | 2 | 7.7 |
| 8 | มะเร็ง ณ จุดเริ่ม ไม่ระบุรายละเอียด | 0 | 2 | 2 | 7.7 |
| 9 | คนเดินเท้าบาดเจ็บเพราะชนกับยานยนต์สองหรือสามล้อ อุบัติเหตุจราจร | 0 | 1 | 1 | 3.9 |
| 10 | เบาหวานชนิดที่ต้องพึ่งอินซูลิน | 1 | 0 | 1 | 3.9 |

ที่มา : สำนักงานสาธารณสุขจังหวัดกาฬสินธุ์ กลุ่มรายงานมาตรฐาน 30 เมษายน 2561

**2.3 การจัดลำดับความสำคัญของปัญหาพื้นที่**

จากข้อมูลสถิตสาธารณสุขที่ได้นำเสนอข้างต้น พบว่าอำเภอดอนจานยังคงมีปัญหาด้านสาธารณสุขที่ยังเป็นปัญหาสำคัญของพื้นที่ในภาพรวมระดับอำเภอเป็นการเจ็บป่วยที่เกิดจากโรคไม่ติดต่อเรื้อรังเป็นอันดับต้น และโรคติดต่อตามลำดับ จากสถิติข้อมูลดังกล่าวจึงนำมาจัดลำดับความสำคัญของปัญหาในพื้นที่ เพื่อเป็นแนวทางในการส่งเสริมสุขภาพและการป้องกันโรคให้กับประชากรอำเภอดอนจานทุกกลุ่มอายุ

การจัดลำดับความสำคัญของปัญหาใช้วิธีของภาควิชาบริหารสาธารณสุข คณะสาธารณสุขศาสตร์ มหาวิทยาลัยมหิดล มีเกณฑ์ในการให้ข้อมูลดังนี้ 1) ขนาดของปัญหา (Size of Problem or Prevalence) 2) ความรุนแรงของปัญหา (Severity of Problem) 3) ความยากง่ายในการแก้ปัญหา (Ease of management) 4) ความสนใจหรือความตระหนักของชุมชนที่มีต่อปัญหานั้น (Community Concern) มีเกณฑ์ในการให้คะแนน 0-4 คะแนนดังนี้ ไม่มีเลย = 0 คะแนน มากกว่า 0-25% = 1 คะแนน 26-50% = 2 คะแนน

 51-75% = 3 คะแนน 76-100% = 4 คะแนน

| ปัญหา | คะแนนขององค์ประกอบ | คะแนนรวม | หมายเหตุ |
| --- | --- | --- | --- |
| ขนาดของปัญหา | ความรุนแรง | ความยากง่าย | ความสนใจ | วิธีบวก | วิธีคูณ |
| 1.โรคเบาหวาน | 4 | 3 | 2 | 4 | 13 | 96 | 1 |
| 2.โรคความดันโลหิตสูง | 3 | 3 | 2 | 4 | 12 | 72 | 2 |
| 3.โรคหัวใจและหลอดเลือด (STEMI) | 3 | 4 | 4 | 2 | 13 | 96 | 1 |
| 4.โรคหลอดเลือดสมอง (STROKE) | 3 | 4 | 4 | 2 | 13 | 96 | 1 |
| 5.โรคอุจจาระร่วง | 2 | 2 | 4 | 2 | 10 | 32 | 5 |
| 6.วัณโรค | 3 | 3 | 2 | 2 | 10 | 36 | 4 |
| 7.โรคปอดอุดกลั้นเรื้อรังและถุงลมโปร่งพอง | 2 | 2 | 2 | 2 | 7 | 8 | 7 |
| 8.โรคระบาดในสัตว์ (พิษสุนัขบ้า) | 2 | 2 | 2 | 3 | 9 | 24 | 6 |
| 9.ไข้เลือดออก | 3 | 3 | 2 | 3 | 11 | 54 | 3 |

สรุปปัญหาสาธารณสุขที่สำคัญของอำเภอดอนจาน ในอันดับที่ 1 เป็นกลุ่มโรคไม่ติดต่อเรื้อรัง ได้แก่ โรคเบาหวาน โรคหัวใจและหลอดเลือด (STEMI) โรคหลอดเลือดสมอง (STROKE) อันดับที่ 2 โรคความดันโลหิตสูง ซึ่งกลุ่มโรคดังกล่าวเป็นโรคไม่ติดต่อเรื้อรังทีเกิดขึ้นกับพฤติกรรมการดูแลตนเองไม่พึงประสงค์ของประชากร อันดับที่ 3 โรคไข้เลือดออก พบว่าในปีงบประมาณ 2560 ที่ผ่านมามีการระบาดหนักทุกพื้นที่ของอำเภอดอนจาน มีอัตราป่วยเกินเกณฑ์มาตรฐาน แต่ไม่มีอัตราป่วยตายในพื้นที่